SET ปิดวูบ 14 จุด วิตก “โควิด-19” ฉุดเศรษฐกิจโลก ฟากสภาพัฒน์หั่น GDP ปีนี้เหลือ 1.5%
SET ปิดวูบ 14 จุด วิตก "โควิด-19" ฉุดเศรษฐกิจโลก ฟากสภาพัฒน์หั่น GDP ปีนี้เหลือ 1.5% โดยดัชนีปิดตลาดวันนี้ ที่ระดับ 1,513.68 จุด ลบ 13.57 จุด หรือ 0.89% มูลค่าการซื้อขาย 4.93 หมื่นล้านบาท
18 ก.พ. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,513.68 จุด ลบ 13.57 จุด หรือ 0.89% มูลค่าการซื้อขาย 4.93 หมื่นล้านบาท
10 หุ้นกดดัชนีวันนี้

ด้าน นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยวันนี้ปรับตัวลงตามตลาดหุ้นในภูมิภาคเอเชียส่วนใหญ่ที่ปรับตัวลงจากความกังวลการแพร่ระบาดไวรัสโควิด-19 หลังจากจีน, ญี่ปุ่น และอิสราเอล ยกระดับการป้องกันการแพร่ระบาด และวิตกว่าการแพร่ระบาดจะส่งผลให้เศรษฐกิจโลกชะลอตัวด้วย โดยในบ้านเรา สภาพัฒนาการเศรษฐกิจและสังคมแห่งชาติ (สภาพัฒน์) ก็ได้ปรับลดประมาณการณ์อัตราการขยายตัวทางเศรษฐกิจ (GDP) ในปีนี้ลงมาเหลือแค่ 1.5-2.5% จึงกดดันให้ตลาดฯปรับตัวลง
สำหรับแนวโน้มการลงทุนในวันพรุ่งนี้ (19 ก.พ.) นายชัยยศ กล่าวว่า ตลาดฯยังมีโอกาสปรับตัวลงต่อเนื่อง เนื่องจากขณะนี้ยังไม่มีปัจจัยใหม่เข้ามากระตุ้นการลงทุน อย่างไรก็ดี ให้ติดตามการทยอยประกาศผลประกอบการของบริษัทจดทะเบียน และการจ่ายปันผล ซึ่งอาจเล่นเก็งกำไรเป็นรายตัวได้
พร้อมให้แนวรับ 1,510-1,500 จุด ส่วนแนวต้าน 1,525-1,530 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
BAM        มูลค่าการซื้อขาย 4,961.16 ล้านบาท  ปิดที่   29.00 บาท เพิ่มขึ้น 1.25 บาท
AOT        มูลค่าการซื้อขาย 2,664.08 ล้านบาท  ปิดที่   69.25 บาท ลดลง  0.75 บาท
PTTGC      มูลค่าการซื้อขาย 1,689.99 ล้านบาท  ปิดที่   50.00 บาท ลดลง  2.50 บาท
KBANK      มูลค่าการซื้อขาย 1,685.23 ล้านบาท  ปิดที่  140.00 บาท ลดลง  4.00 บาท
BEM        มูลค่าการซื้อขาย 1,422.82 ล้านบาท  ปิดที่   11.00 บาท เพิ่มขึ้น 0.20 บาท
 
ตลาดหุ้นเอเชีย

 